Lindsey Harvey Hoyle
Sir Lindsay Hoyle er en britisk politiker, som siden 2019 har fungeret som formand (speaker) for Underhuset i Det Britiske Parlament. Før valget til formand var han medlem af parlamentet for Labour Party. Han blev første gang valgt til parlamentet i 1997, hvor daværende partileder, Tony Blair, vandt en jordskredssejr og indledte 13 års ubrudt Labourstyre.
Lindsay Hoyle har ikke haft ministerposter eller vigtige ordførerskaber, men han har gjort sig bemærket flere gange i rollen som viceformand for parlamentet ved at være en stærk fortaler for opretholdelsen af respekten for parlamentets virke, herunder ved at slå ned på afsyngning af Europahymnen i Underhuset. Tilsvarende har han angrebet sociale medier for at tillade stærkt nedladende opslag om parlamentsmedlemmer.